търговията
 Член 75
 Цели
 Страните признават значението на въпросите в областта на митниците и улесняването на търговията в динамичния контекст на двустранната търговия. Страните се споразумяват да укрепят сътрудничеството в тази област с цел да гарантират, че съответното им законодателство и процедури, както и административният капацитет на техните съответни администрации отговарят на целите за ефективен контрол и насърчаване на улесняването на законната търговия по принцип.
 Страните признават, че следва да се даде най-голямо значение на законните цели на държавната политика, включително улесняването на търговията, сигурността и предотвратяването на измами, както и балансиран подход към тях.
 Член 76
 Законодателство и процедури
 1. Страните се споразумяват, че по принцип тяхното съответно законодателство в областта на търговията и на митниците е стабилно и всеобхватно и че разпоредбите и процедурите са пропорционални, прозрачни, предвидими, недискриминационни, безпристрастни и се прилагат еднакво и ефективно, както и, inter alia, че:
 а)
 защитават и улесняват законната търговия посредством ефективно правоприлагане и привеждане в съответствие със законодателните изисквания;
 б)
 избягват ненужната или дискриминационната тежест за икономическите оператори, предотвратяват измамите и предоставят допълнителни улеснения за икономическите оператори при високо равнище на съответствие;
 в)
 използват единен административен документ за целите на митническите декларации;
 г)
 водят до повече ефективност, прозрачност и опростяване на митническите процедури и практики на границата;
 д)
 използват модерни митнически техники, включително оценка на риска, последващ контрол и методи за одит на предприятия с цел опростяване и улесняване на вноса и освобождаването на стоки;
 е)
 се стремят към намаляване на разходите и увеличаване на предвидимостта за икономическите оператори, включително малките и средните предприятия;
 ж)
 гарантират недискриминационното прилагане на изискванията и процедурите, приложими за вноса, износа и стоки в режим на транзит, без да се засяга прилагането на обективни критерии за оценка на риска;
 з)
 прилагат международните инструменти, приложими в областта на митниците и търговията, включително тези, разработени от Световната митническа организация (наричана по-нататък „СМО“) (Рамката от стандарти за сигурност и улесняване на глобалната търговия от 2005 г., Истанбулската конвенция за временен внос от 1990 г., Международната конвенция по хармонизираната система за описание и кодиране на стоките от 1983 г.), СТО (напр. относно остойностяването), ООН (Конвенция ТИР от 1975 г., Конвенция за хармонизиране на граничния контрол на стоки от 1982 г.), както и практическите насоки на ЕО като Customs Blueprints;
 и)
 предприемат необходимите мерки за отразяване и прилагане на разпоредбите от Конвенцията от Киото за опростяване и уеднаквяване на митническите процедури (изменена) от 1973 г.;
 й)
 предвиждат предварителни задължителни решения относно тарифното класифициране и правилата за произход. Страните гарантират, че едно решение може да бъде оттеглено или анулирано единствено след уведомяване на засегнатия оператор и без обратно действие, освен ако решенията не са били взети въз основа на неточна или непълна информация;
 к)
 въведат и прилагат опростени правила за одобрени търговци съгласно обективни и недискриминационни критерии;
 л)
 определят правила, с които да се гарантира, че всички санкции, наложени за нарушаване на митническите разпоредби или процедурни изисквания са пропорционални и недискриминационни и че при тяхното прилагане не възникват неправомерни и неоправдани забавяния;
 м)
 прилагат прозрачни, недискриминационни и пропорционални правила по отношение